Tervetuloa Sanan helmiä -ohjelmaan. Nimeni on Miisu Piipari, -
ja tällä kertaa käsittelemme yhteiskunnallista vaikuttamista.
Raamatunkohta, josta aloitamme, on 1. Johanneksen kirje, luku 5 ja jae 12.
Tässä käytetään elämästä kreikankielistä sanaa zoe, -
joka tarkoittaa yltäkylläistä ja siunattua elämää.
On viisasta etsiä ja haluta sellaista elämää, -
joka on yhdessä Jeesuksen, Jumalan Pojan kanssa, -
koska silloin saamme nauttia siunatusta, yltäkylläisestä elämästä, -
ja Jumala voi kasvattaa ja opettaa meitä.
Jesaja 11:2 sanoo, että Jumalan päällä on viisauden henki.
On siis viisasta kuunnella, mitä Jumala haluaa meidän tekevän.
Sananlaskuissa sanotaankin, että Herran pelko on viisauden alku.
Kun katsomme Raamattua ja Jeesuksen opetusta, -
niin Hän kertoi paljon tarinoita, esimerkkejä ja vertauksia.
Se oli sellainen kerrontatapa, joka jäi hyvin ihmisten mieleen.
Niissä kertomuksissa piili paljon erilaisia viisauksia.
Katsotaan vähän, mitä Esterin kirjassa ja Mordokain tarinassa tapahtui.
Vanhassa testamentissa, Esterin kirjassa esiintyy Mordokai, -
joka oli Benjaminin heimoa ja suuri yhteiskunnallinen vaikuttaja.
Hän asui Persiassa. Hänet oli viety Jerusalemista pakkosiirtolaisuuteen.
Mordokai oli ottanut omiin hoiviinsa setänsä tyttären Esterin, -
joka oli jäänyt ilman isää ja äitiä. Hänen vanhempansa olivat kuolleet.
Kun puhutaan Mordokaista yhteiskunnallisena vaikuttajana, -
niin katsotaan, miten se tapahtui.
Tarinasta huomaat, että Mordokailla oli tapana vaikuttaa asioihin.
Jo pelkästään tarinan alussa näemme, ettei Mordokai vain katsonut sivusta, -
kun hänen sukulaistyttönsä jäi orvoksi ja voi huonosti, -
vaan tarttui toimeen, korjasi vääryyden ja tarjosi tytölle turvallisen kodin.
Mordokai paljasti myös kuningas Ahasverosta vastaan tehdyn salaliiton.
Kyseessä oli Esterin ihmeellinen tarina siitä, -
kuinka hän nousi kuningas Ahasveroksen päävaimoksi.
Ahasveros pyysi eri puolilta nuoria neitoja luokseen hoviinsa -
ja halusi kohdata heidät vuoden hoitojen jälkeen.
Silloin naisen kauneutta hoidettiin 12 kuukautta. Eikö kuulosta ihanalta?
Sen jälkeen kuningas valitsi itselleen sopivan vaimon.
Hän mielistyi erityisesti Esteriin. Sinä aikana, kun Ester oli siellä, -
Mordokailla oli tapana tulla kuulostelemaan, kuinka Ester voi.
Hän tuli sinne kuninkaan linnan porteille ja sisäpihoille.
Mordokailla oli tapana viettää aikaa linnan porteilla, ja kuinka ollakaan, -
hän kuuli kahden portinvartijan puhuvan kuningasta vastaan.
He olivat loukkaantuneet kuninkaalle ja halusivat vahingoittaa häntä.
Mordokai kuuli tämän ja vei tiedon Esterille, joka kertoi sen kuninkaalle.
Näin salaliitto paljastui, ja tietysti kuningas oli siitä tyytyväinen.
Niihin aikoihin kävi myös, -
että Ahasveros nosti korkeimmaksi ruhtinaaksi Hamanin.
Haman oli amalekilaista sukua, ja Mordokai oli juutalainen.
Kuningas sanoi, että Hamanin edessä piti kumartaa ja heittäytyä maahan.
En usko, että Mordokailla oli mitään normaalia kunnianosoitusta vastaan, -
vaan taustalla oli niin sanotusti hengellinen taistelu, -
koska Mordokai sanoi syyksi siihen, ettei kumartanut Hamania -
eikä heittäytynyt maahan sen, että hän oli juutalainen.
Meidän voi olla vaikea ymmärtää tätä, jos emme ymmärrä tarinan taustaa.
Mooseshan kävi suuren taistelun amalekilaisia vastaan.
2. Mooseksen kirjan luvussa 17 jakeessa 16 sanotaan näin: -
Tämä oli siellä taustalla, ja Mordokai varmasti tiesi sen.
Hän ei suostunut kumartamaan Hamanin edessä, ja Haman suuttui.
Koska Mordokai oli sanonut syyksi sen, että oli juutalainen, -
Haman alkoi tietysti hautoa kostoa erityisesti juutalaista kansaa kohtaan.
Jos katsomme tätä yhteiskunnallisen vaikuttamisen näkökulmasta, -
niin Mordokailla oli todella taipumusta vaikuttaa asioihin.
Hän ei jäänyt katsomaan sivusta, vaan halusi muuttaa asioita.
Kun Mordokai havaitsi vääryyden, hän halusi todella, -
että tähän tehdään muutos, ja lähti yrittämään vaikuttamista.
Miksi puhun meille tästä? Se johtuu ajasta, jossa elämme.
Koen, että Jumala haluaa nostaa Suomessa yhteiskunnallisia vaikuttajia.
Anna tämän tarinan puhua sinulle. Kysy, mitä Pyhä Henki haluaa sanoa, -
koska niin usein käy niin, että me katsomme vierestä, -
kun vääryyttä tapahtuu, mutta emme nosta ääntämme emmekä vaikuta.
Mordokai ei todellakaan suostunut kompromissiin Jumalansa edessä.
Hän ei suostunut tekemään asiaa, jonka koki vääräksi, -
eli kumartamaan amalekilaisen Hamanin edessä.
Hän halusi kunnioittaa Jumalaansa tekemällä sen, minkä koki oikeaksi.
Kyseessä ei mielestäni todellakaan ole poliittinen mielenilmaus, -
vaan kyse on siitä, että asialla oli hengellinen tausta.
Mordokai ei myöskään jäänyt toimettomaksi suuren kauhun edessä.
Yksi syy siihen, ettemme tee asioita, on se, että pelko lamauttaa meidät.
Muistatte varmaan Esterin kirjasta, kuinka Haman määräsi, -
että koko juutalainen kansa oli tuhottava.
Monen mutkan kautta Mordokai sai viestin Esterille.
Ester joutui menemään kolmen päivän vesipaastolle -
ja pyysi juutalaisia paastoamaan ja rukoilemaan hänen puolestaan.
Ensin Ester vetosi Mordokaihin ja sanoi, että kai tämä ymmärsi, -
että jos Ester menisi kutsumatta kuninkaan eteen -
eikä kuningas ojentaisi valtikkaansa, Ester kuolisi.
Ester lähestyi kuningasta oma-aloitteisesti, mikä tarkoitti, -
että hän saattoi kuolla, mutta Mordokai ei suostunut väärään sääliin.
Hän muistutti Esteriä tämän asemasta ja sanoi, -
että Ester saattoi luulla olevansa niin suojattuna kuninkaan lempivaimona, -
ettei asia koskisi häntä, mutta se koski, koska hän oli juutalainen.
Ester ei tosin Mordokain pyynnöstä ollut vielä paljastanut taustaansa.
Katsotaan vähän, mitä sitten tapahtui.
Katsotaan, mitä Mordokai, joka ei jäänyt toimettomaksi, teki.
Mennään Esterin kirjan lukuun 4, jakeisiin 1―9.
Mordokai yhteiskunnallisena vaikuttajana meni torin keskelle -
ja nosti metelin. Hän ei välittänyt siitä, mitä ihmiset ajattelivat.
Jos siirretään tämä nykypäivään, niin mieti, mitä voisit tehdä.
Somessa voit nostaa metelin jostain yhteiskunnallisesta vääryydestä, -
vaikka yksinhuoltajien asemasta tai siitä, miten vanhuksia kohdellaan.
Hän jatkoi sitä niin kauan, että sai huomion -
ja meni kuninkaan linnan porteille asti, kunnes joku tuli kysymään häneltä.
Säkki ja tuhka olivat syvän surun ja murheen merkki.
Mordokai ei siis suostunut tässä kompromissiin.
Hän näytti julkisesti ja voimallisesti oman surunsa, pelkonsa ja kauhunsa.
Ester ei saanut häntä suostuteltua olemaan pitämättä meteliä.
Mordokai ei suostunut luovuttamaan, -
vaan piti yllä meteliä ja huomiota niin kauan kunnes hän sen sai, -
välittämättä siitä, mitä ihmiset ajattelivat hänen ulkoasustaan.
Mordokai ei myöskään pelännyt puhua asioista suoraan.
Hän sanoi Esterille: "Kuka sinä luulet olevasi? Tämä asia koskee sinuakin, -
vaikka olet hyvässä asemassa kuninkaan linnassa."
Hän ei suostunut menemään väärään sääliin. Joskus on todella tärkeää, -
että sanomme asiat niin kuin ne ovat, vaikka aiheutamme murhetta toiselle, -
koska Jumalan antamassa totuudessa on elämä.
Siihen tarvitaan tietysti Pyhän Hengen viisautta.
Kaikesta tästä seurasi, että Ester lähti toimimaan, -
ja tiedämme, että tarinalla oli onnellinen loppu.
Haluan jakaa nämä sanat, koska uskon, että se on tärkeää.
Mordokai sanoi Esterille nämä kuuluisat sanat: -
Tiedämme, että olemme pyhää heimoa ja kuninkaallista papistoa.
Olemme taivaan valtakunnassa kuninkaallisessa asemassa.
Kuka tietää, ehkä juuri tätä aikaa varten -
olet päässyt kuninkaalliseen asemaan Jumalan edessä, -
jotta vaikuttaisit ja Jumalan tahto pääsisi toteutumaan sinun kauttasi.
Sinä, joka kipeästi janoat viisautta, -
etsi sitä Herran pelosta, kunnioita Hänen tahtoaan -
ja uskalla luottaa enemmän Jumalaan kuin ihmisiin. Älä tee kompromisseja -
väärästä säälistä tai pelon alla, vaan nouse ja ole kirkas.
Älä välitä ihmisten mielipiteistä. Välitä siitä, -
mitä Jumala haluaa sinun tekevän. Nouse, ole kirkas ja rohkea.
Lopuksi haluan jakaa sinulle jakeen Ps. 111:10.
Totisesti tarvitsemme Herran pelkoa ja Hänen rohkaisuaan myös siihen, -
että uskallamme nousta. Aamen.
Jos haluat olla mukana tukemassa näiden ohjelmien tekoa, -
niin pyydän sinua rukoilemaan mutta myös tukemaan taloudellisesti.
Ruudulla näet erilaisia tapoja tukea. Siellä on tukipuhelinnumero -
sekä tilinumero ja siihen liittyvä viite. Muistathan käyttää viitettä, -
jotta tiedämme, että tuki kohdistuu juuri tähän ohjelmasarjaan.
Lisäksi siellä on netti- ja tekstiviestimahdollisuus.
Haluan siunata lahjasi ja rukouksesi ja kiittää niistä. Herra siunatkoon sinua.
Tekstitys: Anni Lähteenmäki